**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**Proiect**

Ca urmare a solicitării de emitere a acordului de mediu adresate de **COMUNA ALMAȘU.,** cu sediul în com. Almașu, satul Almașu, str.Principală, nr. 144, județul Sălaj, pentru proiectul: “***Capacități de producere energie din surse regenerabile pentru consum propriu în comuna Almașu, județul Sălaj*** *”****,*** propus a fi amplasat în județul Sălaj, com. Almașu,intravilan înregistrată la A.P.M Sălaj cu nr. 7245 din 11.09.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.02.2024, că proiectul: “ ***Capacități de producere energie din surse regenerabile pentru consum propriu în comuna Almașu, județul Sălaj*** *”****,***  *”****,*** propus a fi amplasat în județul Sălaj, com. Almașu, intravilan,

***nu se supune evaluării impactului asupra mediului.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 3, lit. a) – instalații industriale pentru producerea energiei electrice, termice și a aburului tehnologic, altele decât cele prevăzute în anexa nr. 1;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul, Graiul Sălajului, afişare și înregistrare anunţ la sediul Primăriei Comunei Almașu, precum și la sediul și pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea și concepţia întregului proiect: se propune:

- Se propune  înființarea unei centrale electrice fotovoltaice de tip “on-grid”, ceea ce presupune racordarea la rețeaua națională de distribuție a energiei electrice.

Terenul este proprietate a beneficiarului si nu sunt planificate alte folosinte ale terenului pe care se va realiza investitia. Imobilul pe care se va construi parcul fotovoltaic, este în proprietatea Comunei Almașu, domeniul Public, situat în Intravilanul comunei Almașu și este înscris în C.F. nr. 52072, sub nr.cad 52072, în suprafață totală de 4984 m2.

Terenul nu este în acest moment productiv din punct de vedere economic. Destinația stabilită conform planurilor urbanistice, menționată în Extrasului de carte funciară nr. 52072 este fâneață.

Prin acest scenariu se urmărește înființarea unei centrale fotovoltaice cu capacitatea de 155.8kW, prin instalarea unui număr de 380 de panouri fotovoltaice cu puterea instalată de 410W și a trei invertoare trifazate, determinat în urma simulărilor cu software-ul specific de dimensionare, simulări ce sunt anexate prezentului studiu. Soluția tehnică propusă, specifică majorității centralelor fotovoltaice de tip “on grid”, va asigura alimentarea cu energie electrică din sursa fotovoltaică utilizând tehnologia celulelor policristaline pentru introducerea acesteia în SEN.

## 1. Necesitatea lucrării

Investiția propune dezvoltarea infrastructurii producere a energiei electrice prin surse regenerabile la nivelul comunei, prin achiziționarea și montarea unui număr de 380 panouri fotovoltaice.

Parcul fotovoltaic efectiv constă din structuri metalice încastrate în fundații izolate din beton, organizate pe rânduri cu o proiecție la sol de circa 4 m și distanța dintre rânduri de circa 5 m. Pe structura metalică se montează panouri fotovoltaice cu aria de circa 2 mp și o greutate de circa 16-23 kg, în funcție de marcă. Tot pe structurile metalice se montează și invertoarele trifazate, distribuite după principiul reducerii pierderilor de energie electrică produse.

## 2. Prezentare proiect

În esență, principalele activități ce vor fi desfășurate vor fi:

- Panouri fotovoltaice, montate pe structura metalică încastrată în fundații izolate din beton;

- Invertoare trifazate, montate pe structura metalică a panourilor fotovoltaice, în centrele de greutate ale rețelelor;

- Rețele electrice subterane și pozate pe structură în curent continuu, de la panouri până la invertoare

- Rețele electrice subterane în curent alternativ, de la panouri până la tabloul electric general și până la postul de transformare;

- Container pentru echipamentele de monitorizare și control și tabloul electric general;

- Post de transformare în anvelopa de beton PTAB;

- Garduri de împrejmuire;

- Stâlpi de iluminat perimetral.

**3.Detalii tehnice:**

Un astfel de sistem este compus din:

* panouri fotovoltaice pentru conectare la rețea;
* structură metalică panouri fotovoltaice;
* invertor pentru divertare în rețea.

Detalii panouri fotovoltaice:

Panourile fotovoltaice sunt componenta care generează energie sistemelor fotovoltaice prin conversia radiației solare în energie electrică. Panourile fotovoltaice monocristaline, panourile fotovoltaice policristaline și panourile fotovoltaice amorfe se pot utiliza în cadrul sistemelor fotovoltaice cu baterii (sisteme izolate, OFFGRID) sau sisteme fotovoltaice legate la rețea (ONGRID).

[Panourile Fotovoltaice](https://www.solar-depot.ro/Panouri-Fotovoltaice) reprezintă generatorul de energie în cadrul unui sistem fotovoltaic. Panourile au rolul de conversie a energiei fotonilor în energie electrică realizată cu ajutorul a mai multor celule fotovoltaice. Un panou fotovoltaic este compus din mai multe celule fotovoltaice conectate electric şi laminate între folii de acetat de vinil cu transparență înaltă acoperite cu sticla cu conţinut redus de fier si rezistent la intemperii.

Panoul fotovoltaic mai este cunoscut şi sub denumirea de modul fotovoltaic sau panou solar fotovoltaic.

Panourile fotovoltaice sunt de tip monocristalin, policristalin și amorf și se pot monta în funcție de caracteristicile proiectului pe acoperiș, terase sau direct pe sol. Pentru fiecare din aceste cazuri sistemele de fixare sunt diferite. În ultima perioadă s-au dezvoltat sisteme de montaj integrat în acoperiș, panourile fotovoltaice fiind produse cu sisteme de hidroizolație inclus (sistem SUNRIF), transparente sau hibride (în combinație cu panourile termice.

Randamentul panourilor fotovoltaice a crescut în ultima vreme, ajungând la 20% iar durata de viață este peste 25 ani și e determinată în cea mai mare măsura de provenienta și calitatea celulelor fotovoltaice, tehnologia de lipire a acestora, transparența foliilor de acetat etilic de vinil în care sunt montate, tehnologia de vidare şi transparența sticlei. Performanțele iniţiale ale panourilor fotovoltaice se reduc în timp ca urmare a îmbătrânirii materialelor din care sunt fabricate, calitatea foliilor şi a sticlei fiind esenţiale pentru evoluţia în timp a puterii de ieşire

Structura metalică va fi confecționată din oțel și va fi ancorată în blocuri de fundație izolate. Cadrele vor fi contravantuite dupa schema de principiu:

În plan longitudinal, vor fi montate șine de aluminiu pe care vor fi montate panourilor fotovoltaice.

Structura de rezistență are, în plan, forma dreptughiulară, cu dimmensiunile maxime de 19.90m x 2,60m, și este formată din cadre metalice trapezoidale formate din țevi dreptunghiulare TREC 80 x 40 x 5mm și TREC 60x40x4mm.

Cadrele metalice vor fi contravântuite pe direcția longitudinală. Panele vor fi din profile metalice – țeava pătrată 40x4mm. Panourile folosite vor fi conf. fișei tehnice atasate.

Fundaţiile vor fi din beton, de tipul fundaţiilor izolate cu dimensiunea în plan – cerc cu diamentrul de 40cm sau secțiune rectangulară cu latura de 40cm. Găurile pentru fundații se vor executa cu ajutorul unui motoburghiu cu diametrul de 40cm sau manual. Săpăturile vor fi executate fără taluz

Proiecția la sol transversală a panourilor fotovoltaice este de: 3.50 m

Suprafața totală ocupată de panouri fotovoltaice: 743,00 mp

Suprafața ocupată de echipamente: 15.00 mp

Se va instala o centrala electrică fotovoltaica 155.8 ce va producere energie eletrica livrata în Sistemul Energetic Național, spre comercializare pe piața libera.

Centrala va produce energie electrica prin conversia razelor solare, energie regenerabila

Racordarea se va face direct în stația electrică, prin post de transformare în anvelopa de beton echipat cu celule de sosire, intrerupator, celula trafo, transformator.

Racordul intre posturile de transformare se va face cu cabluri de medie tensiune, dimensionate în baza unui proiect tehnic. Aceste cabluri se vor monta îngropat în sol, pe pat de nisip, iar pe sub drumurile de acces se vor proteja în tuburi de protecție.

În cadrul amplasamentului nu sunt necesare lucrari speciale de refacere a acestuia.

Panourile vor fi montate pe sol prin intermediul unor structuri metalice. Se va realiza doar o decopertare a stratului vegetal.

Accesul in incinta se va realiza dinspre drumul de pe latura sudica a terenului.

Sistemul rutier va avea urmatoarea structura:

- strat de balast 30 cm;

- strat de piatra sparta impanata 15-20 cm.

resursele naturale folosite în construcţie şi funcţionare;

a) pământ;

b) nisip;

c) balast;

d) piatra sparta.

metode folosite în construcţie/demolare;

Sunt cele obisnuite pentru acest tip de investitie. Se vor realiza lucrari de decopertare a stratului vegetal de pe amplasament, se vor monta panourile fotovoltaice prin intermediul tijelor infiletate in pamant, se vor monta transformatoarele si punctele de conexiune. Acestea sunt constructii prefabricate de tip container amplasate pe chituci de beton. Dupa montarea instalatiei se va realiza legatura la Rețeaua Națională de transport energie electrica.

Spatiile ramase libere vor fi amenajate ca zone verzi.Pe amplasament nu vor fi necesare lucrări de demolare.

Suprafaţa de teren pe care se va realiza investitia este liberă de construcţii.

La realizarea noilor construcţii, se va ţine seama de soluţiile propuse în proiecte şi aplicate în execuţie.

Fazele de constructie :

-realizarea decaparii terenului de stratul vegetal;

-realizarea imprejmuirii perimetrale a terenului;

-montarea panourilor fotovoltaice;

-montarea transformatoarelor si a punctelor de conexiune;

-legarea la retea a instalatiei.

Punerea in functiune si exploatare a instalatiilor se va face dupa realizarea probelor tehnologice.

b2) cumularea cu alte proiecte existente și/sau aprobate: lucrările necesare realizării proiectului nu se suprapun cu alte proiecte existente sau planificate în zonă;

b3) utilizarea resurselor naturale, în special a solului, a terenurilor, a apei si a biodiversităţii: în perioada de execuție a proiectului se vor folosi cantitățile necesare calculate prin proiect de nisip și pietriș, achizitionate de la furnizori autorizati. Se va utiliza apă tehnologică pentru umectarea betonului și a drumurilor din interiorul șantierului în perioadele calde și pentru a stopa existenta pulberilor în suspensie;

b4) cantitatea și tipurile de deşeuri generate/gestionate: Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023; acestea vor fi colectate selectiv și se vor valorifica/elimina numai prin operatori economici autorizați;

b5) poluarea si alte efecte negative: se vor respecta limitele prevăzute de normele în vigoare. **Măsuri pentru protecția calității apelor:**

În perioada de executie a lucrarilor de realizare a proiectului, principalele surse potentiale de poluare a apelor sunt reprezentate de:

Sursele de poluare de la nivelul fronturilor de lucru reprezentate de utilaje ce in timpul operarii pot genera efluenti cu potential poluator pentru apa, ca urmare a unor scurgeri accidentale de hidrocarburi, lubrifianti, uleiuri hidraulice, etc. De asemenea, in etapele de lucru, apele ce spala amplasamentele pot dobandi o anumita incarcatura cu particule in suspensie;

Sursele de poluare de la nivelul organizarii de santier pot fi reprezentate si de managementul defectuos al deseurilor,

În perioada de functionare nu se suspecteaza posibilitatea poluarii apelor deoarece procesul,tehnologic de producere a energiei electrice cu ajutorul panourilor fotovoltaice nu

genereaza ape industriale uzate sau alte substante care sa conduca la poluarea apelor de suprafata.

**Masuri de diminuare a impactului asupra apelor freatice**

Se interzice deversarea de catre constructor in apele raurilor a substantelor periculoase ( combustibili, uleiuri, vopsele, etc.)

Se interzice să se evacueze ape uzate direct în apele naturale şi să nu arunce în acestea nici un fel de deşeuri;

Se interzice să se spele obiecte, produse, ambalaje, materiale care pot produce impurificarea apelor de suprafaţă.

**Măsuri pentru protecția aerului:**

- În perioada lucrarilor de executie, sursele de poluare a aerului sunt:

- gaze de combustie (NOx, SO2, CO) rezultate de la rularea autovehiculelor si combustia carburantilor in motoarele vehiculelor transportatoare sau a utilajelor;

- pulberile in suspensie antrenate de circulatia autovehiculelor si de activitatile de excavare, transvazare si depozitare a pamantului,

În perioada de functionare: sursele de poluare a factorului de mediu aer se limiteazaexclusiv la traficul provenit de la autovehiculele implicate in activitatile de memtenanta.

Masuri de diminuare a impactului asupra calitatii aerului și climei

Pe perioada lucrarilor de constructii se propun urmatoarele masuri pentru diminuarea impactului:

- impunerea unor limitari de viteza a vehiculelor de tonaj mare;

- utilizarea unor vehicule si utilaje care sa corespunda din punct de vedere tehnic;

- utilizarea unor carburanti cu continut redus de sulf;

În perioada operationala nu se inregistreaza un impact asupra aerului atmosferic.

**Măsuri generale pentru protecția împotriva zgomotului și vibrațiilor:**

În perioada de executie, sursele de zgomot si vibratii sunt reprezentate de

echipamente/utilaje, transportul si manipularea materialelor necesare si cele asociate

mijloacelor de transport necesare in perioada de executie a lucrarilor. Întrucat utilajelor si echipamentelor folosite trebuie sa fie omologate,se considera cu zgomotele si vibratiile generate se gasesc in limite acceptabile, impactul este nesemnificativ, situandu-se in limitele admise.

În etapa de operare nu sunt identificate surse de zgomot.

**Masuri de diminuare a impactului generat de zgomot și vibratii**

Pe perioada lucrarilor de executie se vor utiliza echipamente si utilaje al caror nivel de zgomot si vibratii se incadreaza in limitele admise. Se vor sista lucrarile pe timpul noptii.

Se asigură măsuri şi dotări pentru izolarea şi protecţia fonică a surselor generatoare de zgomot şi vibraţii, astfel încât să nu conducă, prin funcţionarea acestora, la depăşirea nivelurilor limită a zgomotului ambiental;

Mașinile și utilajele folosile la executarea lucrarior trebuie sa corespunda cerintelor tehnice de nivel acustic.

Situatiile speciale, incidente tehnice și accidente de mediu care pot determina impact semnificafiv asupra mediului inconjurator, perclitând calitatea acestuia, vor fi comunicate, in timp util beneficiarului.

Avand in vedere aspectele de mediu care pot apare cu ocazia executarii lucrarilor, nu se impune monitorizarea factorilor de mediu.

**Măsuri pentru protecția solului și subsolului:**

Posibile surse de poluare locala a solului, in procesul de executie: eventuale,defectiuni tehnice ale utilajelor; deversarea uleiurilor uzate si a combustibililor pe sol; depozitarea necorespunzatoare a deseurilor rezultate in urma activitatilor; nerespectarea zonelor destinate pentru parcarea utilajelor si depozitarea materialelor. Pe durata exploatarii obiectivului nu se suspecteaza posibile contaminari ale solului, subsolului sau apelor freatice.

Masuri de diminuare a impactului asupra solului si subsolului

In vederea evitarii poluarii solului se vor respecta urmatoarele masuri:

- verificarea zilnica a starii tehnice a utilajelor;

- alimentarea cu carburanti a mijloacelor de transport in statii de distributie si nu pe

amplasament;

- schimbarea uleiului utilajelor in unitati specializate si nu pe amplasament;

- impunerea catre fumizorii de materiale de constructie pe platforme protejate, special amenajate;

- depozitarea temporara a deseurilor de constructie pe platforme protejate, special amenajate;

- depozitarea deseurilor de tip menajer in pubele prevazute cu capace, amplasate intr-o zona amenajata corespunzator si eliminarea periodica a acestora printr-un operator autorizat;

- eliminarea deseurilor de amenajare prin operatori autorizati;

- supravegherea executarii, in conditii de siguranta pentru mediu, a tuturor operatiilor de manevrare a materialelor utilizate.

În perioada de functionare: nu este cazul.

În cadrul activității desfășurate sunt următoarele dotari/instalatii pentru protecția solului și a subsolului:

-containere și spatii de depozitare pentru colectarea selectivă a deșeurilor;

Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor privind regimul deşeurilor, aprobată prin Legea nr.17/2023;

-În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

În perioada de execuţie a lucrărilor vor rezulta cantităţi semnificative de deşeuri comparativ cu etapa de operare, în special în timpul executării lucrărilor la realizarea imprejmuirii terenului si a lucrarilor de sistematizare verticala. Vor fi generate, în principal, următoarele tipuri de deşeuri:

* pământ de excavaţie excedentar;
* deşeuri rezultate din activităţile curente de construcţie: deşeuri de lemn, deşeuri de zidărie, beton, sticla, deşeuri metalice etc.

Prin modul de gestionare a deşeurilor se va urmări reducerea riscurilor pentru mediu şi populaţie şi limitarea cantităţilor de deşeuri eliminate prin depozitare.

Pentru etapa de execuţie a lucrărilor, antreprenorul de lucrări va fi solicitat sa elaboreze şi sa implementeze un Plan complet de gestionare a deşeurilor, care va conţine:

* inventarul tipurilor şi cantităţilor de deşeuri ce vor fi produse, inclusiv clasa lor de periculozitate;
* evaluarea oportunităţilor de reducere a generării de deşeuri solide, în special a tipurilor de deşeuri periculoase sau toxice;
* determinarea modalităţii şi a responsabililor pentru implementarea masurilor de gestionare a deşeurilor.

Modalităţile de gestionare eficienta şi conforma a deşeurilor generate în timpul acestei etape a proiectului au învedere:

* depozitarea finala a deşeurilor se va face numai în spatii autorizate;
* pământul de excavaţie va fi refolosit pe cat de mult posibil ca material de umplutura, surplusul de pământ urmând a fi depozitat pe amplasament pana la finalizarea investiţiilor;
* stratul de sol vegetal va fi îndepărtat şi depozitat în grămezi separate, urmând a fi utilizat în acelaşi scop;
* toate materialele cu potenţial util (lemn, metal, materiale plastice, sticla) vor fi colectate separat şi valorificate prin agenţi economici autorizaţi;
* deşeurile periculoase (uleiuri uzate şi unsori, ambalaje ale cutiilor de adezivi, lacuri, răşini) vor fi livrate, pe baza de contract şi evidente stricte, operatorilor autorizaţi;
* depozitarea temporara a tuturor materialelor pe amplasamente se va realiza astfel încât să se reducă riscul poluării solului şi a apei freatice.

Deşeurile menajere şi asimilabile rezultate în cadrul organizării de şantier vor fi colectate în pubele metalice şi vor fi preluate şi transportate de către operatorul de servicii de salubritate din zona, la un depozit de deşeuri autorizat.

Deşeurile de materiale de construcţii vor fi eliminate de pe amplasamente, încercând-se valorificarea la maxim a acestora. Materialele inerte, nevalorificabile, vor fi eliminate prin depozitare.

**Lucrări de organizare de șantier**:

-Începerea execuţiei lucrărilor aferente acestei investiţii, se va face numai după delimitarea suprafeţei amplasamentului, a traseelor de acces, a zonelor de depozitare temporar a materialelor şi echipamentelor, stabilite de comun acord între beneficiar şi executant;

Se au în vedere:

- delimitarea zonelor de lucru pentru realizarea obiectivului de investiţie;

- se va dota şi organiza în baza proiectului de organizare de şantier inclus în proiectul de exe

b6) riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

b7) riscurile pentru sănătatea umană - din cauza contaminării apei sau a poluării atmosferice: se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.;

c) Amplasarea proiectelor:

    c1) utilizarea actuală si aprobată a terenurilor: conform certificatului de urbanism nr. 14 din 04.07.2023 emis de Primăria Comunei Almașu,intravilan.

c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia: Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul.

d) Tipurile si caracteristicile impactului potenţial:

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. Conform criteriilor stabilite la punctul b). și c). semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală;

d2) natura impactului: - redusă, pe perioada de execuţie și funcţionare;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat;

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru și respectării legislației în vigoare. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă;

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta decizie etapă de încadrare;

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

- proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor;
* Respectarea prevederilor actelor/avizelor emise de alte autorităţi pentru prezentul proiect;
* Respectarea prevederilor Ord. nr. 119/2014, cu modificările ulterioare, privind nivelul de zgomot;
* Interzicerea depozitării direct pe sol a deşeurilor sau a materialelor cu pericol de poluare;
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată;
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului;
* Prevenirea accidentelor și limitarea consecințelor acesora;
* Să supravegheze desfășurarea activității, astfel încât să nu se producă fenomene de poluare;
* Se interzice depozitarea pe amplasament de substanțe și preparate periculoase;
* Menținerea în stare de curățenie a spațiului destinat implementării proiectului, fără depozitări necontrolate de deșeuri;
* Asigurarea refacerii mediului în toată zona de implementare a proiectului;
* Se impune respectarea cu strictețe a amplasamentului, fără extinderi sau modificări ulterioare;
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* ***Conform prevederilor Ord. nr. 1798/2007, cu modificările ulterioare, titularul are obligația ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu;***

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă;

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare;

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim;

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei;

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate;

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă;

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora;

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

ing. Filomela Pop